1. Iš anksto užpildytas švirkštas (1), skirtas intravitrealioms injekcijoms, švirkštas (1), kurį sudaro korpusas (2), kamštis (10) ir stūmoklis (4), kur:

● korpusas (2) turi išleidimo angą (12) išleidimo angos gale (14), o kamštis (10) yra įtaisytas korpuse (2) taip, kad priekinis kamščio (10) ir korpuso (2) paviršius (16) apibrėžia kintamo tūrio kamerą (18), iš kurios per išleidimo angą (12) galima išleisti skystį (20), stūmoklis (4), turintis stūmoklio kontaktinį paviršių (22) pirmajame gale (24) ir kotelį (26), esantį tarp stūmoklio kontaktinio paviršiaus (22) ir galinės dalies (25), stūmoklio kontaktinis paviršius (22) yra sumontuotas taip, kad liestųsi su kamščiu (10), todėl stūmoklis (4) gali būti naudojamas kamščiui (10) stumti link korpuso (2) išleidimo angos galo (14), sumažinant kintamo tūrio kameros (18) tūrį,

● skystis (20) apima oftalmologinį tirpalą,

● oftalmologinis tirpalas apima VEGF antagonistą,

● švirkšto (1) matmenys yra tokie, kad nominalus didžiausias užpildymo tūris būtų nuo 0,5 ml iki 1 ml,

● švirkštas (1) pripildomas 0,03–0,05 ml dozės tūriu ir

● oftalmologinio tirpalo viename ml yra ne daugiau kaip 2 ≥ 50 µm skersmens dalelių, ne daugiau kaip 5 ≥ 25 µm skersmens dalelių ir ne daugiau kaip 50 ≥ 10 µm skersmens dalelių,

b e s i s k i r i a n t i s tuo, kad:

● švirkšto (1) cilindre yra mažiau kaip 25 µg silikoninės alyvos.

2. Švirkštas (1) pagal 1 punktą, kur švirkšto (1) cilindre yra mažiau kaip 15 µg silikoninės alyvos.

3. Švirkštas (1) pagal 1 arba 2 punktą, kur švirkšto (1) cilindre yra mažiau kaip 10 µg silikoninės alyvos.

4. Švirkštas (1) pagal bet kurį iš ankstesnių punktų, kur a) švirkšto cilindras yra nepadengtas silikonine alyva arba b) švirkštas, kuris iš esmės yra be silikoninės alyvos.

5. Švirkštas (1) pagal bet kurį iš ankstesnių punktų, kur švirkšto (1) korpusas (2) pagamintas iš a) plastiko, pavyzdžiui, ciklinio olefino polimero, arba b) stiklo.

6. Švirkštas (1) pagal bet kurį iš ankstesnių punktų, kur kamščio (10) slydimo jėga iš anksto užpildytame švirkšte (1) yra mažesnė nei 11 N.

7. Švirkštas (1) pagal bet kurį iš ankstesnių punktų, kur kamštis (10) yra cilindro formos, o aplink išorinį kamščio (10) paviršių yra viena ar daugiau perimetrinių briaunų (52, 54, 56); kamštis (10) ir briaunos (52, 54, 56) yra tokių matmenų, kad briaunos (52, 54, 56) iš esmės sandariai užsandarina švirkšto korpuso (2) vidinį paviršių.

8. Švirkštas (1) pagal 7 punktą, kur kamštis (10) turi priekinę apskritimo formos briauną (52) ir galinę apskritimo formos briauną (56), atskirtas ne mažiau kaip 3 mm atstumu ašies kryptimi nuo išleidimo angos galo (14) iki galinėje dalyje esančio galo (38); pasirinktinai, kur tarp priekinių (52) ir galinių (56) apskritimo formos briaunų yra išsidėsčiusi viena ar daugiau papildomų briaunų (54).

9. Švirkštas (1) pagal bet kurį iš ankstesnių punktų, kurio matmenys yra tokie, kad nominalus didžiausias užpildymo tūris būtų 0,5 ml arba 1 ml.

10. Švirkštas (1) pagal bet kurį iš ankstesnių punktų, kur švirkštas (1) yra užpildomas nuo 0,1 ml iki 0,5 ml VEGF antagonisto tirpalo.

11. Švirkštas (1) pagal bet kurį iš ankstesnių punktų, kur švirkšto (1) korpuso (2) ilgis yra mažesnis nei 70 mm.

12. Švirkštas (1) pagal bet kurį iš ankstesnių punktų, kur VEGF antagonistas yra ranibizumabas.

13. Švirkštas (1) pagal bet kurį iš ankstesnių punktų, kur švirkštas (1) sterilizuojamas terminiu sterilizavimo būdu.

14. Švirkštas (1) pagal 13 punktą, kur pakuotė yra veikiama sterilizuojančiomis dujomis, kol švirkšto (1) išorė tampa sterili.

15. Švirkštas (1) pagal 14 punktą, kur sterilizuojančios dujos yra etileno oksidas (EtO) arba vandenilio peroksidas (H2O2).